PRIJEDLOG

 Temeljem članka 17. Zakona o ublažavanju i uklanjanju posljedica prirodnih nepogoda („Narodne novine“ br. 16/2019) i članka 32. Statuta Općine Slavonski Šamac („Službeni vjesnik Brodsko-posavske županije“ br.2/18, 20/20) Općinsko vijeće Općine Slavonski Šamac na svojoj \_\_\_\_ sjednici održanoj \_\_\_\_\_\_ donijelo je

ODLUKU O DONOŠENJU

PLANA DJELOVANJA U PODRUČJU PRIRODNIH NEPOGODA ZA 2021. GODINU

I.

 U skladu sa Zakonom o ublažavanju i uklanjanju posljedica prirodnih nepogoda predstavničko tijelo donosi Plan djelovanja za područje prirodnih nepogoda za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

II.

 Plan djelovanja sadrži popis mjera i nositelja mjera u slučaju nastajanja prirodne, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva i druge mjere koje uključuju suradnju sa nadležnim tijelima, drugim tijelima, znanstvenim ustanovama i stručnjacima za prirodne nepogode.

III.

 Predstavničko tijelo usvojilo je Plan djelovanja u području prirodnih nepogoda za 2020. godinu („Službeni vjesnik Brodsko-posavskoj županiji“, br. 6/2020).

 U navedeni Plan uključene su sve potrebne točke određene čl. 17. Zakona o ublažavanju i uklanjanju posljedica prirodnih nepogode.

 U Planu djelovanja u području prirodnih nepogoda za 2021. godinu unutar navedenih točki dodatno će se obraditi:

* utjecaj klimatskih promjena na prirodne nepogode u skladu sa preporukom iz Strategije prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. koju je donio Hrvatski sabor na sjednici 7. travnja 2020. godine.
* u pregledu mjera u slučaju nastajanja prirodne nepogode prikazat će se promjene u prijavnom postupku štete zbog pandemije COVID-19.
* u odnosu na nositelj prikazat će se cjeloviti sustav u odgovoru na prirodne nepogode
* provest će se usklađenje procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva sukladno Procjeni rizika od velikih nesreća.
* pružit će se prikaz platformi kroz koji će se razvijati mjere koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda.

 Ostali dio Plana djelovanja u području prirodnih nepogoda preuzima se iz Plana djelovanja u području prirodnih nepogoda za 2020. godinu.

 Sastavni dio ove Odluke čini Plan djelovanja u području prirodnih nepogoda zajedno s potrebnim prilozima.

IV.

 Izvršno tijelo podnosi predstavničkom tijelu do 31. ožujka tekuće godine, Izvješće o izvršenju plana djelovanja za proteklu godinu.

V.

 Ova Odluka o donošenju Plana djelovanja u području prirodnih nepogoda stupa na snagu osmog dana nakon objave u „Službenom vjesniku Brodsko-posavske županije“.

OPĆINSKO VIJEĆE

OPĆINA SLAVONSKI ŠAMAC

KLASA:

URBROJ:

 PREDSJEDNIK

 OPĆINSKOG VIJEĆA

 Tatjana Jakšić

OBRAZLOŽENJE

* Hrvatski sabor na sjednici održanoj 7. travnja 2020. godine donio je Strategiju prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. koju je donio Hrvatski sabor na sjednici 7. travnja 2020. godine. Sukladno navedenom dokumentu preporuka je integracija najvažnijih saznanja u planske dokumente na nacionalnoj i lokalnoj razini.
* Zbog pandemije COVID-19 Državno povjerenstvo za procjenu šteta od prirodnih nepogoda donijelo je zaključak kojim dolazi do izmjena u samim rokovima prijave što je potrebno uvrstiti u proceduru prijave. U samom procesu prijave štete od strane oštećenika potrebno je omogućiti i prijavu putem elektroničke pošte zbog smanjenja kontakta.
* Potrebno je prikazati cjeloviti sustav nositelja mjera koji ima različite uloge u slučaju ostvarenja prirodnih nepogoda.
* Procjenu osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva potrebno je uskladiti sa Procjenom rizika od velikih nesreća.
* Prema izvješću Europske agencije za okoliš, Republika Hrvatska pripada u skupinu od tri europske zemlje sa najvećim kumulativnim udjelom šteta. Stoga je u narednom razdoblju potrebno odrediti platforme kroz koji će se razvijati mjere u odgovoru na prirodne nepogode koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda.